21. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΟΙΚΟΝΟΜΙΚΩΝ Αριθ. 52855/6287 της 29 Αυγ./12 Σεπτ. 1953 Περί εισπράξεως της υπέρ του ΑΣΟ εισφοράς εκ δραχ. 80 κατά χιλιόγραμμον επί της εξαγομένης κλπ. κορινθιακής σταφίδος. Έχοντες υπ’ όψιν το άρθρ. 18 του υπ’ αριθ. 2490/31.7.53 Ν.Δ/τος «περί τροποποιήσεως και συμπληρώσεως της περί ΑΣΟ και περί Κορινθιακής Σταφίδος Νομοθεσίας» αποφασίζομεν: 1.Πάσα ποσότης σταφίδος παραδοθείσα ή παραδιδομένη εις τας αποθήκας του ΑΣΟ υπό των παραγωγών κλπ. ή υπό οιανδήποτε μορφήν εισαγομένη εις τας αποθήκας του υπόκειται εις την καταβολήν υπέρ του ΑΣΟ της κατά τας διατάξεις του Ν.Δ. 2490/31/7/53 (αριθ. 18) κατ’ έτος συνεισφοράς εισπραττομένης δια συμψηφισμού προς το υπό του ΑΣΟ καταβαλλόμενον ή μέλλον να καταβληθή εις τον δικαιούχον  της  σταφίδος τίμημα, είτε  υπό  τύπον  οριστιΣελ. 625 Προστασία Σταφίδας ΑΣΟ 16.Θ.δ.20-21 κού τιμήματος, είτε προκαταβολής, είτε συμπληρωματικού τιμήματος. 2.Εις την αυτήν ως άνω συνεισφοράν υποβάλλεται και πάσα ποσότης σταφίδος εισαχθείσα ή εισαγομένη υπό μορφήν χλωράς εις τας Δεξαμενάς του ΑΣΟ ή Βιομηχαν. Εταιρίας ή Συνεταιρ. Οργανώσεις, μετά προηγουμένην αναγωγήν ταύτης εις ξηράν σταφίδα, βάσει των πινάκων αναγωγής ΑΣΟ, εισπραττομένη κατά τον αυτόν ως άνω τρόπον δια συμψηφισμού εις το καταβληθέν ή καταβλητέον εις τους δικαιούχους τίμημα. 3.Η αυτή ως άνω συνεισφορά επιβάλλεται και επί της εισαγομένης εις τα εργοστάσια Βιομηχανικής επεξεργασίας σταφίδος (χλωράς και ξηράς) προς παραγωγήν οινοπνεύματος, οίνων, σιροπίων, χαλβάδων, όξους, σταφυλοζακχάρου, ως και υπό των οινοπνευματοποιών α΄ κατηγορίας, ή οιουδήποτε άλλου είδους παραγομένου εκ Κορινθιακής σταφίδος, εφ’ όσον η εν λόγω σταφίς δεν προέρχεται εκ των αποθηκών του ΑΣΟ. 4.Η εν λόγω συνεισφορά αποδίδεται υπό των υποχρέων Βιομηχάνων εις τον ΑΣΟ εις το τέλος εκάστου μηνός βάσει καταστάσεων συντασσομένων παρ’ αυτών και περιλαμβανουσών τα εισαχθέντα κατά την διάρκειαν του μηνός εις τα Εργοστάσιά των ποσά σταφίδος των μη προερχομένων εκ των αποθηκών του ΑΣΟ και με ενδείξεις περί του τρόπου προελεύσεως του ονόματος του πωλητού και της ημερομηνίας εισαγωγής. 5.Ο ΑΣΟ δια των οργάνων του διατηρεί το δικαίωμα ίνα οποτεδήποτε προβαίνει εις έλεγχον εις τα εργοστάσια των ως άνω βιομηχανιών προς διαπίστωσιν της ακριβείας των υποβαλλομένων καταστάσεων και της επακριβούς τηρήσεως των διατάξεων του παρόντος, των βιομηχανιών υποχρεουμένων να παρέχωσι πάσαν προς τούτο ευκολίαν. 6.Εις την αυτήν ως άνω συνεισφοράν υπόκειται και η εξαγομένη εις αλλοδαπήν σταφίς. 7.Προς τούτο κατατίθεται ομού μετά των λοιπών Τελωνειακών εγγράφων εξαγωγής εις το αρμόδιον Τελωνείον απόδειξις του οικείου Υποκαταστήματος του ΑΣΟ περί καταβολής εις τον ΑΣΟ της συνεισφοράς εκτός εάν η εξαγομένη σταφίς προέρχεται εκ των αποθηκών του ΑΣΟ οπότε αντί αποδείξεως καταβολής συνεισφοράς δέον να κατατίθεται έγγραφον του οικείου Υποκαταστήματος του ΑΣΟ, εμφαίνοντος ότι η εξαγομένη σταφίς προέρχεται εκ των αποθηκών του ΑΣΟ. Σελ. 626 8.(Κατηργήθη δια της κατωτέρω υπ’ αριθ. 69205/53 Υπουργικής αποφάσεως). 9.(Το πρώτον εδάφιον κατηργήθη δια της αυτής αποφάσεως). Τα κατά τόπου παραρτήματα του Γενικού Χημείου του Κράτους υποχρεούνται να γνωρίζουν ανελλιπώς κατά μήνα εις το Κεντρικόν του ΑΣΟ την μη προερχομένην εκ των αποθηκών τούτου, ποσότητα Κορινθιακής σταφίδος ήτις εισήχθη εις τα πάσης φύσεως Βιομηχ. Εργοστάσια, προς παρασκευήν Βιομηχανικών προϊόντων και εχρησιμοποιήθη παρά οινοπνευματοποιών α΄ κατηγορίας. Η παρούσα ης η ισχύς άρχεται από της εσοδείας του 1953 (σταφιδικόν έτος 1953-54) δημοσιευθήτω δια της Εφημερίδος της Κυβερνήσεως. 